Informācija plašsaziņas līdzekļiem

2017.gada 19.aprīlī

**LAD organizē konsultācijas un palīdz elektroniski aizpildīt platību maksājumu iesniegumus**

Lauku atbalsta dienests (LAD) informē, ka **no šā gada 11.aprīļa līdz 22.maijam lauksaimnieki var pieteikties platību maksājumiem**, iesniedzot Vienoto iesniegumu. Pēdējā diena, kad atbalsta maksājumiem varēs pieteikties ar kavējuma sankciju, ir 15.jūnijs.

Pieteikties platību maksājumiem būs iespējams LAD Elektroniskajā pieteikšanās sistēmā (EPS) – tieši tāpat, kā tas tika darīts 2016.gadā.

Tā kā daudziem lauksaimniekiem nav pieejams dators ar interneta pieslēgumu, kā arī nav nepieciešamo datorprasmju, lai varētu iesniegt iesniegumu EPS, LAD platību maksājumu iesniegumu pieņemšanas laikā organizē klātienes konsultācijas daudzos pagastu centros, lai palīdzētu klientiem aizpildīt pieteikumus elektroniski. Lauksaimniekiem bez maksas būs iespēja iesniegt pieteikumus gan minēto konsultāciju laikā, gan arī apmeklējot LAD klientu apkalpošanas centrus.

|  |  |  |  |
| --- | --- | --- | --- |
| *Novads* | *Datums* | *Laiks* | *Vieta* |
| **Rūjienas novads** | 21.04. | 11.00 | Skolas ielā 4, Rūjienas bibliotēka, Rūjiena |
| **Naukšēnu novads** | 21.04. | 13.30 | Naukšēnu pagasta bibliotēka, Pagasta nams, Naukšēni |
| **Līgatnes novads** | 24.04. | 10.00 | Nītaures iela 6, Augšlīgatne, Līgatnes pagasta pārvalde |
| **Vecpiebalgas novads** | 25.04. | 10.00 | Dzērbenes pagasta pārvalde, Pils, Dzērbenes pagasts |
| 26.04. | 10.00 | Vecpiebalgas pagasta pārvalde |
| **Salacgrīvas novads** | 26.04. | 10.00 | Salacgrīvas dome, Smilšu iela 9, Salacgrīva |
| 26.04. | 14.00 | Liepupes pagasta pārvalde, Mežgravas, Liepupe |
| **Cēsu novads** | 27.04. | 10.00 | Vaives pagasta pārvalde, Vaives pagasts |
| **Burtnieku novads** | 28.04. | 9.00 | Burtnieku pagasta pārvalde, J.Vintēna ielā 7, Burtnieki |
| 11.00 | Matīšu pagasta pārvalde, Skolas iela 11, Matīši |
| 03.05. | 10.00 | Lizdēnu bibliotēka, Lizdēni, Rencēnu pagasts |

Informāciju sagatavoja:  
Lauku atbalsta dienesta  
Sabiedrisko attiecību daļa

Tālrunis: 67027830, 67027384

E-pasts: prese@lad.gov.lv